stanford-oval/wikipedia huggingface dataset:
Heraion (Perachóra)
Historia

Heran pyhäkkö perustettiin paikalle geometrisella kaudella noin 820 eaa. Sen perustivat todennäköisesti argoslaiset tai megaralaiset. Myöhemmin, noin vuonna 750–725 eaa. se tuli Korintin hallintaan. Aluksi paikalla oli apsiksen muotoinen temppeli, joka toimi ilmeisesti Hera Akraian pyhäkkönä. Myös paikan asutus on syntynyt viimeistään geometrisella kaudella. Geometrisen kauden lopulla noin 750 eaa. ensimmäisen temppelin itäpuolelle rakennettiin kokonaisuus, joka on yleensä tulkittu erilliseksi Hera Limenian pyhäköksi. Noin 550 eaa. geometrisen kauden temppeli korvattiin uudella Hera Akraian temppelillä. Heraionia laajennettiin edelleen klassisella kaudella 400-luvulla eaa., kun alueelle rakennettiin muun muassa L-kirjaimen muotoinen stoa sekä pieni agora. 300-luvulla eaa. pyhäkköalueelle rakennettiin suuri katettu vesisäiliö.
Pyhäkköalue oli omistettu Heralle kahdessa ominaisuudessa, jotka kummatkin liittyivät tämän merelliseen puoleen enemmän kuin rooliin äitinä. Hera Akraiana jumalatar oli yhdistynyt najadinymfi Akraiaan. Toisaalta kyseessä voisi olla myös ”Korkeuksien” Hera, mikä voisi myös viitata pyhäkön sijaintiin. Hera Limenia oli puolestaan ”Sataman” Hera, mikä saattoi olla Hera Akraian toissijainen epiteetti. Epiteetti esiintyy paikalta löydetyssä piirtokirjoituksessa. Toisaalta paikan piirtokirjoituksissa esiintyy myös homeerinen epiteetti Leukolenos. Kreikkalaisessa mytologiassa Korintista paennut Medeia surmasi kaksi lastaan Heraionilla ja hautasi nämä paikalle.
Perachóran alue oli Korintille henkisesti tärkeä, kun kaupunki alkoi 700-luvulla eaa. perustaa siirtokuntia länteen. Tuolloin niemi oli merelle matkanneille viimeinen Korintin alue, jonka he näkivät lähtiessään, ja ensimmäinen heidän palatessaan. Näin se merkitsi korinttilaisille jotakuinkin samaa kuin Sunionin niemi ateenalaisille. Tämän vuoksi pyhäkkö sai paljon votiivilahjoja rukoukseksi tai kiitokseksi turvallisesta matkasta. Paikka on ollut Korintille myös strategisesti merkittävä, koska siitä on ollut helppo seurata laivaliikennettä Korintinlahdella. Pyhäkköalueella on mahdollisesti toiminut oraakkeli.
Korintin sodassa 391–390 eaa. Agesilaoksen johtamat spartalaiset hyökkäsivät Heraioniin, koska se toimi tärkeänä korinttilaisten huollon keskuksena. Heraion säilyi käytössä hellenistiselle kaudelle saakka. Roomalaiset tuhosivat pyhäkköalueen muun Korintin ohella vuonna 146 eaa. Lucius Mummiuksen johdolla. Tämän jälkeen pyhäkkö hylättiin. Paikka säilyi kuitenkin edelleen asuttuna, ja roomalaisella kaudella myös pyhäkön raunioiden päälle rakennettiin asuinrakennuksia. 400-luvulla jaa. rakennusten kiviä käytettiin Korintin kannaksen poikki kulkeneen Heksamilion-muurin rakentamiseen.
Alueen arkeologiset kaivaukset suoritettiin vuosina 1930–1933. Kaivaukset on tehnyt British School at Athens eli brittiläinen arkeologinen koulu Ateenassa alun perin Humfry G. Paynen johdolla. Kaivaukset alueella jatkuvat edelleen.
Aiheesta muualla

Kuvia tai muita tiedostoja aiheesta Perachóran Heraion Wikimedia Commonsissa
Heraionin raunioita.
Kaavakuva Heraionin alueesta.
Hera Akraian temppelin raunioita.
Hestiatorionin ja sen ovaalinmuotoisen vesisäiliön rauniot.
Vesisäiliön rauniot.
John Adams: John’s Book of Alleged Dances

| John Adams: John’s Book of Alleged Dances Kronos Quartet, London Sinfonietta |
| --- | --- | --- |

Studioalbumin tiedot
 Äänitetty : 1995‎–1998
 Julkaistu: 21. huhtikuuta 1998
 Tuottaja(t): Judith Sherman, Philip Waldway
 Tyylilaji: taidemusiikki, crossover
 Kesto: 59.52
 Levy-yhtiö: Nonesuch (79465)
Kronos Quartetin muut julkaisut
| Kronos Quartet Performs Alfred Schnittke: The Complete String Quartets 1998 | John Adams: John’s Book of Alleged Dances 1998 | Caravan 2000 |
John Adams: John’s Book of Alleged Dances on yhdysvaltalaisen jousikvartetti Kronos Quartetin ja englantilaisen London Sinfoniettan albumi, joka julkaistiin vuonna 1998 levymerkillä Nonesuch Records. Levyllä kuullaan yhdysvaltalaisen John Adamsin sävellyksiä.
Kappaleet

Kaikki sävellykset John Adams.
Kappaleet > John's Book of Alleged Dances

Judah to Ocean – 2.32
Toot Nipple – 1.15
Dogjam – 2.31
Pavane: She’s So Fine – 6.32
Rag the Bone – 3.00
Habanera – 4.46
Stubble Crotchet – 2.39
Hammer & Chisel – 1.11
Alligator Escalator – 3.50
Ständchen: The Little Serenade – 4.53
Judah to Ocean (Reprise) – 2.31
Kappaleet > Gnarly Buttons

The Perilous Stone – 9.55
Hoe-Down (Mad Cow) – 5.45
Put Your Loving Arms Around Me – 8.32
Kokoonpano

Kronos Quartet (kappaleet 1 – 11)
London Sinfonietta (kappaleet 12 – 14)
Aiheesta muualla

John Adams: John’s Book of Alleged Dances discogs.com -sivustolla
Jättikorte

| Jättikorte |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit
Yläkaari::  Putkilokasvit Tracheophyta
Kaari::  Sanikkaiset Pteridophyta
Luokka::  Kortemaiset Equisetopsida
Lahko::  Equisetales
Heimo::  Kortekasvit Equisetaceae
Suku::  Kortteet Equisetum
Laji::  telmateia
Kaksiosainen nimi
 Equisetum telmateia  Ehrh. 
Katso myös
   Jättikorte Wikispeciesissä   Jättikorte Commonsissa 
Infobox OKNimi-testi OK: 
Jättikorte (Equisetum telmateia, vanh. muodossa E. telmateja) on kortteiden suvun laji, jolla on erityisen suurikokoiset kesäversot.
Ulkonäkö ja koko

Jättikortteen itiöversot ovat paksuhkot, moniniveliset ja väriltään kalpeanruskean valkoiset. Ne ovat lyhytikäiset ja kasvavat 10–25 senttimetriä korkeaksi. Kesäverso kohoaa 30–150 cm korkeaksi. Sen varsi on vihertävänvalkoinen, 4–10 mm paksu. Varren haarat ovat sivulle osoittavat tai yläviistot, karheat ja 4–5-särmäiset.
Levinneisyys

Jättikorte kasvaa Euroopassa, maanosan lähialueilla Aasissa ja Pohjois-Afrikassa sekä Pohjois-Amerikan länsirannikolla. Levinneisyydeltään se on Pohjoismaista katsoen melko eteläinen, pohjoisimmat kasvupaikat ovat Tanskassa, Ruotsin Skånessa, Latviassa ja Skotlannissa.
Juuso Myllyrinne

Juuso Myllyrinne (s. 25. tammikuuta 1979 Helsinki) on suomalainen entinen toimittaja, joka työskentelee TBWA\Worldwide:n kansainvälisenä tulospohjaisen markkinoinnin johtajana.
Myllyrinne aloitti uransa Radiomafian elokuvatoimittajana. Hän juonsi Radiomafian ja YleX:n aamuohjelmaa vuosina 2000–2004. Hän lopetti aamuohjelman juontajana 31. joulukuuta 2004.
Aamuohjelman jälkeen hän siirtyi viimeistelemään opintojaan Helsingin kauppakorkeakoulussa sekä aloitti Nelosen Tuomas & Juuso Experiencen juontajana, jota aikaisemmin oli juontanut Henkka Hyppönen. Myllyrinne voitti "Vuoden radiotoimittaja" -palkinnon Musiikki & Median Industry Awards -tapahtumassa vuonna 2003.
Myllyrinne toimi Nokialla markkinointitehtävissä vuosina 2006–2009. Marraskuusta 2009 kesäkuuhun 2016 hän työskenteli New Yorkissa TBWA\Digital Artsin palveluksessa. 2016–2018 hän työskenteli Wargaming.net-peliyhtiön kansainvälisenä markkinointi- ja PR-johtajana.
Aiheesta muualla

Juuso Myllyrinne Twitterissä
Yle Areena – Juuso Myllyrinne
José Calvo Sotelo

| José Calvo Sotelo |
| --- | --- |
 José Calvo Sotelo vuonna 1936.
Espanjan valtiovarainministeri
 3. joulukuuta 1925 – 21. tammikuuta 1930  
Edeltäjä:  José Corral y Larre
Seuraaja:  Francisco Moreno Zuleta
Henkilötiedot
Syntynyt: 6. toukokuuta 1893 Tui, Espanja
Kuollut: 13. heinäkuuta 1936 (43 vuotta) Madrid, Espanja
Arvonimi: 1. Calvo Sotelon herttua
Puoliso:  Enriqueta Grondona Bandrés
Tiedot
Puolue:  Renovación Española
Uskonto:  roomalaiskatolilaisuus
 Nimikirjoitus
José Calvo Sotelo (6. toukokuuta 1893 – 13. heinäkuuta 1936 Madrid, Espanja) oli espanjalainen poliitikko. Hän toimi Espanjan valtiovarainministerinä kenraali Miguel Primo de Riveran diktatuurin aikana vuosina 1925–1930 ja johti äärioikeistolaista monarkistioppositiota toisen tasavallan aikana. Calvo Sotelon murha vuonna 1936 oli Espanjan sisällissodan puhkeamisen laukaissut tapahtuma.
Hän oli Espanjan pääministerinä 1980-luvun alussa toimineen Leopoldo Calvo-Sotelon setä.
Elämänvaiheet

Calvo Sotelo varttui Zaragozassa. Hän opiskeli oikeustiedettä Madridin yliopistossa ja väitteli tohtoriksi. Hän kuului alkujaan konservatiivipääministeri Antonio Mauran kannattajiin. Calvo Sotelo valittiin vuoden 1919 vaaleissa parlamenttiin, ja Mauran hallitus järjesti hänet vuonna 1921 Orensen ja sittemmin Valencian kuvernööriksi. Primo de Riveran kaapattua vallan vuonna 1923 Calvo Sotelo vastasi aluksi hallintouudistuksista, kunnes hänet nimitettiin vuonna 1925 valtiovarainministeriksi. Calvo Sotelo joutui eroamaan Primo de Riveran syrjäyttämisen jälkeen. Kun Espanja julistettiin vuonna 1931 tasavallaksi, hän lähti maanpakoon. Asuessaan maanpaossa Ranskassa hän sai vaikutteita muun muassa Charles Maurrasin autoritaarisesta monarkismista.
Calvo Sotelo pääsi palaamaan Espanjaan Alejandro Lerroux’n oikeistohallituksen vuonna 1934 antaman yleisen armahduksen myötä. Calvo Sotelo johdatti Espanjan monarkistit muodostamaan Bloque Nacional -nimisen puolueliittouman. Omaksuttuaan vaikutteita Italian fasismista hän vaati parlamentaarisen ja liberaalin tasavallan korvaamista totalitaarisella hallinnolla, monarkian palauttamisen ollessa väline tämän saavuttamiseen. Bloque Nacional jäi kuitenkin suosiossa José María Gil-Roblesin johtaman kilpailevan CEDA-puolueen varjoon, eikä José Antonio Primo de Rivera suostunut antamaan Calvo Sotelolle jalansijaa perustamassaan avoimen fasistisessa falangipuolueessa. Espanjan poliittinen kahtiajako syveni kansanrintaman voitettua vuoden 1936 vaalit. Calvo Sotelosta tuli parlamentin äärioikeistolaisen opposition äänitorvi. Hän vaati armeijaa ”pelastamaan” Espanjan uudelta hallitukselta ja alkoi saada sosialisteilta uhkauksia jopa parlamentin istunnoissa.
Murha

Joukko falangisteja murhasi 12. heinäkuuta 1936 Madridissa tasavallan puolisotilaallisiin Guardia de Asalto -poliisijoukkoihin kuuluneen sosialistin José Castillon. Castillon toverit päättivät kostaa hänen kuolemansa murhaamalla äärioikeiston johtajana pidetyn Gil-Roblesin, mutta kun tämä ei ollut kotonaan, kostomurhan kohteeksi valikoitui Calvo Sotelo. Kapteeni Fernando Condésin johtama ryhmä Guardia de Asalton upseereita ja aseistettuja miliisejä sieppasi hänet seuraavana yönä poliisiautoon ja murhasi hänet. Murhaan osallistui myös sisäministeri Indalecio Prieton henkivartioston jäseniä, joita pyrittiin suojelemaan seurauksilta murhatutkinnan aikana. Calvo Sotelon murha antoi tasavaltaa vastustaneille kenraaleille kuten José Sanjurjolle, Emilio Molalle ja Francisco Francolle ratkaisevan yllykkeen ryhtyä vallankaappausyritykseen, josta seurasi sisällissodan puhkeaminen. Kaappaussuunnitelma oli laadittu jo aiemmin, mutta sen aloittamista aikaistettiin.
Murhaajajoukkoa johtanut Fernando Condés kuoli pian yhdessä sisällissodan ensimmäisistä taisteluista. Eräs murhaan osallistuneista, Santiago Garcés Arroyo, toimi sisällissodan lopulla tasavallan sotilastiedusteluelimen SIM:n johdossa.
Calvo Sotelolle pystytettiin Francon vallan aikana vuonna 1960 suuri muistomerkki Madridin Plaza de Castilla -aukiolle.
Aiheesta muualla

Kuvia tai muita tiedostoja aiheesta José Calvo Sotelo Wikimedia Commonsissa
Calvo Sotelon muistomerkki Madridissa.
Juuso Myllyniemi

| Juuso Myllyniemi |
| --- | --- |
 Juuso Myllyniemi vuonna 2023.
Henkilötiedot
Syntynyt: 11. kesäkuuta 1991 (ikä 33) Alajärvi, Suomi
Pesäpalloilija
Ulkopelipaikka:  Polttolinja
Seura:  Manse PP
Juuso Myllyniemi (s. 11. kesäkuuta 1991 Alajärvi) on suomalainen pesäpalloilija. Myllyniemi on pelannut aikuisten sarjoissa kaudesta 2009 lähtien. Kausina 2010–2017 hän on pelannut 198 Superpesiksen runkosarjaottelua Ulvilan Pesä-Veikkojen, Nurmon Jymyn, Koskenkorvan Urheilijoiden ja Seinäjoen JymyJussien joukkueessa. Myllyniemen kasvattajaseura on Seinäjoen Maila-Jussit.
Kausilla 2018 ja 2019 Myllyniemi edusti JymyJusseja. Kaudeksi 2020 Myllyniemi siirtyi Manse PP:hen, jossa hän on pelannut myös kausilla 2021, 2022 ja 2023. .
Saavutukset > Pelaajana

1 SM-kulta: 2021
1 SM-hopea: 2022
4 Itä–Länsi-ottelua: 2016, 2017, 2021, 2022
KC Motorgroup

|  KC Motorgroup |
| --- | --- |

Perustettu:  2007
Tallipäällikkö:  Paul Ip
Nykyiset sarjat:  Super Formula, Super Taikyu, GT World Challenge Asia
Aikaisemmat sarjat:  FIA World Endurance Championship
KC Motorgroup (KCMG) on hongkongilainen autourheilutalli, jonka perusti entinen kilpa-ajaja Paul Ip vuonna 2007.
Tallin auto Le Mansin 24 tunnin ajoissa 2013.
Talli kilpailee lähinnä Aasian sarjoissa ja Nürburgringin kestävyysajoissa. Vuodesta 2013 se on kilpaillut myös FIA World Endurance Championship -sarjassa, voittaen Le Mansin 24 tunnin ajon LMP2-luokassa vuonna 2015. Talli sijoittui lisäksi FIA WEC-sarjassa LMP2-luokassa kolmanneksi kaudella 2014 ja toiseksi kaudella 2015.
Käännös suomeksi
José Calderón

| José Calderón |
| --- | --- |

Henkilötiedot
Koko nimi:  José Manuel Calderón Borrallo
Syntynyt: 28. syyskuuta 1981 (ikä 43) Villanueva de la Serena, Espanja
Kansalaisuus:   Espanja
Koripalloilija
Pelipaikka:  Pelintekijä / Heittävä takamies
Pituus:  191 cm
Paino:  95 kg
Pelaajaura
Seurajoukkueet
1998–1999 1999–2001 2001–2002 2002–2005 2005–2013 2013 2013–2014 2014–2016 2016–2017 2017 2017–2018 2018–2019:   Diputación Foral Alava  CB Lucentum Alicante  Baloncesto Fuenlabrada  Tau Cerámica  Toronto Raptors  Detroit Pistons  Dallas Mavericks  New York Knicks  Los Angeles Lakers  Atlanta Hawks  Cleveland Cavaliers  Detroit Pistons
Maajoukkueet
2002–:   Espanja
Aiheesta muualla
www.josemanuelcalderon.com
FIBA
| Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Maa:   Espanja> Miesten koripallo. |
| --- | --- | --- | --- |
|  Hopeaa | Peking 2008 |  |  |
|  Hopeaa | Lontoo 2012 |  |  |
|  Pronssia | Rio de Janeiro 2016 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Japani 2006 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Liettua 2011 |  |  |
|  Hopeaa | Ruotsi 2003 |  |  |
|  Hopeaa | Espanja 2007 |  |  |
|  Pronssia | Slovenia 2013 |  |  |
José Manuel Calderón Borrallo (s. 28. syyskuuta 1981 Villanueva de la Serena, Badajozin maakunta) on espanjalainen koripalloilija. 191-senttinen ja 95-kiloinen Calderón oli pelipaikaltaan pelintekijä.
Ura > Pelaajaura

Kotimaassaan pelatessaan Calderón edusti Lucentum Alicantea 1999–2001, Baloncesto Fuenlabradaa 2001–2002 ja TAU Vitoriaa 2002–2005.
Calderón aloitti NBA-uransa syksyllä 2005 Toronto Raptorsissa. Kaudella 2006–2007 hän oli peliaikaan suhteutettuna runkosarjassa kuudenneksi ja pudotuspeleissä viidenneksi tehokkain syöttäjä. Kaudella 2008–2009 hän rikkoi NBA:n ennätyksen vapaaheittojen tarkkuudessa prosentilla 98,1.
Calderón edusti Raptorsia kauden 2012–2013 puoliväliin asti, sillä tammikuussa 2013 hänet kaupattiin kolmen seuran pelaajakaupassa Detroit Pistonsille. Hän edusti seuraa loppukauden ajan ja nousi sarjan tarkimmaksi kolmen pisteen heittäjäksi (46,1 %). Kesällä 2013 Dallas Mavericks teki pelaajasopimuksen Calderónin kanssa ja hän pelasi kauden 2013–2014 kokonaisuudessaan Mavericksissa.
Kesällä 2014 Mavericks kauppasi Calderónin, kolme muuta pelaajaa sekä kaksi varausvuoroa New York Knicksille, jolloin Mavericks sai vaihdossa Tyson Chandlerin ja Raymond Feltonin.
Kesäkuussa 2015 Calderón siirtyi Chicago Bullsiin. mutta jo ennen kauden alkua hänet myytiin eteenpäin Los Angeles Lakersiin. Maaliskuussa 2017 Calderón siirtyi Atlanta Hawksiin ja saman vuoden heinäkuussa Cleveland Cavaliersiin. Kaudella 2018–2019 hän pelasi jälleen Detroit Pistonsissa.
Calderón ilmoitti marraskuussa 2019 päättäneensä peliuransa. Hän pelasi NBA:ssa 895 runkosarjaottelua ja 40 pudotuspeliä. Runkosarjassa hän teki ottelua kohden 8,9 pistettä ja parhaalla kaudellaan 2008–2009 Toronto Raptorsin joukkueessa 12,8 pistettä. Helmikuussa 2012 hän teki 30 pistettä Raptorsin ottelussa Los Angeles Lakersia vastaan. Hän antoi 5,8 koriinjohtanutta syöttöä ottelua kohden, ja parhaina kausina lukema oli 8,9. Hän otti 2,4 levypalloa ottelua kohden parhaan kausilukeman oltua 3,2. Pudotuspeleissä Calderónin urakeskiarvot olivat 6,5 pistettä, 3,1 syöttöä ja 1,4 levypalloa, ja vastaavat parhaat kausikeskiarvot 13,0 pistettä, 7,0 syöttöä ja 3,6 levypalloa.
Ura > Maajoukkueura

Vuonna 2002 Calderón oli Espanjan MM-kisajoukkueessa, joka sijoittui viidenneksi, ja vuonna 2006 MM-kultamitalijoukkueessa. Ateenan 2004 olympialaisissa Calderón oli Espanjan kapteeni. Pekingin 2008 olympialaisissa hän saavutti hopeaa. Vuosina 2003 ja 2007 hän sai EM-hopeaa. Vuoden 2011 EM-kisoissa Calderón voitti ensimmäisen EM-kultansa.
Rio de Janeirossa 2016 Calderón voitti olympiapronssia.
Aiheesta muualla

Kuvia tai muita tiedostoja aiheesta José Calderón Wikimedia Commonsissa
Virallinen kotisivu (englanniksi) (espanjaksi)
NBA:n pelaajaprofiili (englanniksi)
Euroliigan pelaajaprofiili (englanniksi)
Profiili FIBA Archive (englanniksi)
Espanjan joukkue – Koripallon MM-kilpailut 2006
4 P. Gasol |
5 Fernández |
6 Cabezas |
7 Navarro |
8 Calderón |
9 Reyes |
10 Jiménez |
11 S. Rodríguez |
12 B. Rodríguez |
13 M. Gasol |
14 Mumbrú |
15 Garbajosa |
Valmentaja Hernández
Espanjan joukkue – Koripallon EM-kilpailut 2007
4 P. Gasol |
5 Fernández |
6 Cabezas |
7 Navarro |
8 Calderón |
9 Reyes |
10 Jiménez |
11 S. Rodríguez |
12 B. Rodríguez |
13 M. Gasol |
14 Mumbrú |
15 Garbajosa |
Valmentaja Hernández
Espanjan joukkue – Kesäolympialaiset 2008
4 P. Gasol |
5 Fernández |
6 Rubio |
7 Navarro |
8 Calderón |
9 Reyes |
10 Jiménez |
11 López |
12 Rodríguez |
13 M. Gasol |
14 Mumbrú |
15 Garbajosa |
Valmentaja Aíto
Espanjan joukkue – Koripallon EM-kilpailut 2011
4 P. Gasol |
5 Fernández |
6 Rubio |
7 Navarro |
8 Calderón |
9 Reyes |
10 Claver |
11 San Emeterio |
12 Llull |
13 M. Gasol |
14 Ibaka |
15 Sada |
Valmentaja Scariolo
Espanjan joukkue – Kesäolympialaiset 2012
4 P. Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
11 San Emeterio |
12 Llull |
13 M. Gasol |
14 Ibaka |
15 Sada |
Valmentaja Scariolo
Espanjan joukkue – Koripallon EM-kilpailut 2013
4 Aguilar |
5 Fernández |
6 Rodríguez |
7 Rey |
8 Calderón |
9 Rubio |
10 Claver |
11 San Emeterio |
12 Llull |
13 Gasol |
14 Gabriel |
15 Mumbrú |
Valmentaja Orenga
Espanjan joukkue – Koripallon MM-kilpailut 2014
4 P. Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
11 Rubio |
12 Llull |
13 M. Gasol |
14 Ibaka |
15 Abrines |
Valmentaja Orenga
Espanjan joukkue – Kesäolympialaiset 2016
4 Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
14 Hernangómez |
21 Abrines |
23 Llull |
44 Mirotić |
79 Rubio |
Valmentaja Scariolo
Kaarina Ruotsalainen

Hanna Kaarina Ruotsalainen (s. 25. heinäkuuta 1928 Sonkajärvi) on suomalainen Iisalmessa asuva kansakoulunopettaja ja lastenkirjailija.
Ruotsalaisen vanhemmat olivat kansakoulunopettaja Paavo Ruotsalainen ja Vilina Kainulainen. Hän valmistui opettajaksi Hämeenlinnan opettajaseminaarista 1954.
Teoksia

Liian lyhyt kesä : kertomus kahden tytön kesäseikkailuista. Valistus, Helsinki 1964
Tontut ja poro Pippuri joulumaasta ; kuv. Marjaliisa Pitkäranta. Lasten Keskus, Helsinki 1987
Raunioruntti ja kivenviha : kansanperinteen suurkerääjä Kaarle Krohn Rutakolla 1885 ; valokuvat Pekka Ruotsalainen. K. Ruotsalainen, Iisalmi 1995
Jyrkän ruukin herran rukkaset. Omakustanne, Iisalmi 2007
Toimituksia

Savonvirran kyläkirja ; koonnut Kaarina Ruotsalainen ; vanhojen valokuvien jäljennöskuvaus Matti Siika-aho ; maisemakuvat Pekka Ruotsalainen. Sonkajärven kunnan Savonvirran kylätoimikunta, Sonkajärvi 1993
Konttikuusi ja tiimastukki : Lassi Ruotsalaisen vuosina 1885-1887 Kuopion isänmaalliselle seuralle tallettamaa vanhaa perinnetietoa Rutakolta ; toimittanut Kaarina Ruotsalainen. K. Ruotsalainen, Iisalmi 1995
Kaituu

| Kaituu |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°39′05″N, 26°14′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jääsjärven alue (14.82)
Laskupuro:  puro Laitjärveen 
Järvinumero:  14.822.1.002
Mittaustietoja
Pinnankorkeus:  104,8 m  
Pituus:  1,9 km  
Leveys:  190 m  
Rantaviiva:  3,902 km  
Pinta-ala:  19,869 ha  
Saaria:  ei saaria 
 fiKaituu 
Kaituu tai Kaituanjärvi on Keski-Suomessa Joutsassa  Laitjärven lähellä sijaitseva järvi.
Maantietoa

Järvi on 1,9 kilometriä pitkä, 190 metriä leveä, ja sen pinta-ala on 19,9 hehtaaria. Järvellä ei ole kartan mukaan saaria.  Sen rantaviivan pituus on 3,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Jääsjärven alueella (14.82), jonka Laitjärven valuma-alueeseen (14.822) se kuuluu. Järven vedenpinnan korkeus on 104,8 metriä mpy.
KF Ferizaj

| KF Ferizaj |
| --- | --- |
Koko nimi:  Klubi Futbollistik Ferizaj
Perustettu:  1923
Kotikunta:  Ferizaj
Kotiareena:  Stadiumi Ismet Shabani
– kapasiteetti:  2 000
Sarja:  Kosovon superliiga
Infobox OKNimi-testi OK: 
Klubi Futbollistik Ferizaj on jalkapalloseura Ferizajin kunnasta. Seura pelaa kaudella 2018–2019 Kosovon superliigassa, joka on maan korkein sarjataso.
KF Feronikeli

| KF Feronikeli |
| --- | --- |
Koko nimi:  Klubi Futbollistik Feronikeli
Kotikunta:  Glogovac
Kotiareena:  Stadiumi Rexhep Rexhepi
– kapasiteetti:  2 000
Sarja:  Kosovon superliiga
Infobox OKNimi-testi OK: 
Klubi Futbollistik Feronikeli on jalkapalloseura Glogovacin kunnasta. Seura pelaa kaudella 2018–2019 Kosovon superliigassa, joka on maan korkein sarjataso. Feronikeli on voittanut kahdesti Kosovon mestaruuden. Mestaruudet ovat kausilta 2014–2015, 2015–2016 ja 2018-19.
Kaiapoijoki

| Kaiapoijoki |
| --- | --- |

Laskupaikka:  Waimakariri
Maat:   Uusi-Seelanti
Pituus:  16 km
Valuma-alue:  430 km²
Kaiapoi on Pegasuksenlahteen laskevan Waimakaririn sivujoki Uuden-Seelannin Eteläsaarella, Canterburyn pohjoisosassa. Joet yhtyvät Waimakirin estuaarissa. Kaiapoin varrella sijaitsevat asutuskeskukset Rangiora, Kaiapoi ja Woodend. Kaiapoin pituus on noin 16 kilometriä ja sen valuma-alue on 430 neliökilometriä.
Jättilabeo

| Jättilabeo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Karpit Cyprinidae
Alaheimo::  Labeoninae
Suku::  Labeo
Laji::  rohita
Kaksiosainen nimi
 Labeo rohita  (Hamilton, 1822) 
Katso myös
   Jättilabeo Wikispeciesissä   Jättilabeo Commonsissa 
Infobox OKNimi-testi OKIUCN-testi OK: 
Jättilabeo (Labeo rohita) on karppien heimon kalalaji, joka elää Etelä-Aasiassa.
Jättilabeo on elinvoimainen laji. Se  on arvostettu ruokakala, ja sitä kasvatetaan ja kalastetaan suurissa määrin.
Koko ja ulkonäkö

Jo vuoden ikäisenä jättilabeo on keskimäärin 35–45 senttiä pitkä ja painaa 700–800 grammaa. Suurimmat yksilöt painavat jopa 45 kiloa ja ovat parimetrisiä. Väriltään se on sinertävä ja vaalea. Yksi kalan tunnusomaisista piirteistä ovat sen paksuhkot huulet.
Kasvatus

Jättilabeon kasvatus lähti nousuun 1970-luvulla. Miljoonan tonnin tuotantoraja meni rikki 2004, jolloin kalaa tuotettiin 1,38 milj. kiloa. Selkeästi suurin tuottaja on Intia, mutta kasvattajia on myös Bangladeshissa, Myanmarissa ja Laosissa. Kaloja myydään mieluiten elävänä, jolloin niistä saa korkeamman hinnan, mutta jäissä pidettyä kalaa kuljetaan jopa 3000 km päähän kasvattamosta..
Kalan myydään keskimäärin kilon suuruisina tai siitä ylöspäin.
Ruokana

Jättilabeo on suosittu ruokakala Intiassa ja käytännössä kaikki viljellyt yksilöt päätyvät paikallisille toreille myyntiin. Kaloja ei juurikaan prosessoida, vaan ne myydään jäisinä tai elävinä sellaisenaan.
Ravintoarvoiltaan jättilabeo muistuttaa siikaa: rohun lihassa on (100 g kohden) 15,98 g proteiinia, 2,7 g rasvaa ja energiaa 88,49 kcal.
Ruokia, joissa jättilabeota käytetään, ovat muun muassa machher jhol.